19 गेंद में 10 रन नहीं बना सकी टीम इंडिया, 4 विकेट भी गंवाए; सीरीज 1-1 से ड्रॉ
इंडिया विमेंस और बांग्लादेश विमेंस के बीच तीसरा वनडे टाई रहा। तीन मैचों की वनडे सीरीज बराबरी पर खत्म हुई। तीसरा वनडे भी मीरपुर में खेला गया। बांग्लादेश ने टॉस जीतकर पहले बैटिंग करने का फैसला किया। पहले बैटिंग करते हुए बांग्लादेश ने 50 ओवरोंIND vs BAN Women 3rd ODI Score Update - India vs Bangladesh match tied.
इंडिया विमेंस टीम और बांग्लादेश विमेंस टीम के बीच तीसरा वनडे मैच टाई रहा। तीन मैचों की वनडे सीरीज 1-1 से बराबरी पर खत्म हुई। सीरीज का पहला मैच बांग्लादेश ने और दूसरा मैच भारत ने जीता था।
शनिवार को मीरपुर में खेले गए मैच में बांग्लादेश ने टॉस जीतकर पहले बैटिंग करने का फैसला किया। पहले बैटिंग करते हुए बांग्लादेश ने 50 ओवरों में 4 विकेट के नुकसान के साथ 225 रन बनाए। जवाब में भारतीय टीम 49.3 ओवर में 225 रन पर ही ऑल आउट हो गई।
भारत को आखिरी 19 बॉल पर 10 रन की जरूरत थी, लेकिन टीम नहीं बना सकी और इस दौरान आखिरी 4 विकेट भी गंवा दिए।
फरगाना हक की शतकीय पारी
बांग्लादेश टीम की ओपनर फरगाना हक ने शतक लगाया। उन्होंने 160 गेंदों का सामना करते हुए 107 रन बनाए। फरगाना ने इस पारी में 7 चौके लगाए। फरगाना को प्लेयर ऑफ द सीरीज चुना गया। शमीमा सुल्ताना ने 78 गेंदों का सामना करते हुए 52 रन बनाए। सुल्ताना की इस पारी में 5 चौके शामिल रहे।
कप्तान निगार सुल्ताना ने 36 गेंदों में 24 रन की पारी खेली। शोभना ने नाबाद 23 रन बना। भारत के लिए स्नेह राणा ने दो विकेट झटके। उनके अलावा देविका वैद्य को एक विकेट मिला।
हरलीन देओल प्लेयर ऑफ द मैच ​​​​​​
बांग्लादेश के दिए टारगेट का पीछा करने उतरी भारतीय टीम के लिए हरलीन देओल टॉप स्कोरर रहीं। उन्होंने 108 गेंदों का सामना करते हुए 77 रनों की शानदार पारी खेली। इस दौरान 9 चौके लगाए। उन्हें प्लेयर ऑफ द मैच चुना गया। स्मृति मंधाना ने 85 गेंदों में 59 रन बनाए। इस पारी में 5 चौके लगाए।
जेमिमा रोड्रिग्ज नॉट ऑउट रहीं। उन्होंने 45 गेंदों में नाबाद 33 रन बनाए। कप्तान हरमनप्रीत कौर 14 रन बनाकर आउट हुईं। अमनजोत कौर ने 10 रन बनाए। दीप्ति शर्मा 1 रन, स्नेह राणा और देविका वैद्य खाता तक नहीं खोल सकीं।
